CELEX: 62021TN0409
Language: sk
Date: 2021-07-09 00:00:00
Title: Vec T-409/21: Žaloba podaná 9. júla 2021 – Nemecko/Komisia

13.9.2021   
            
            
               SK
            
            
               Úradný vestník Európskej únie
            
            
               C 368/28
            
         
      Žaloba podaná 9. júla 2021 – Nemecko/Komisia
      (Vec T-409/21)
      (2021/C 368/44)
      Jazyk konania: nemčina
      
         Účastníci konania
      
      
         Žalobkyňa: Spolková republika Nemecko (v zastúpení: J. Möller a R. Kanitz)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Európskej komisie z 3. júna 2021 o štátnej pomoci SA.56826 (2020/N) – Germany – 2020 reform of support for cogeneration a o státní podpoře SA.53308 (2019/N) – Germany – Change of support to existing CHP plants (§ 13 kogeneračného zákona), a to v časti, v ktorej sa konštatuje, že
                  
                              —
                           
                           
                              podpora na výrobu kogeneračnej elektriny v nových, modernizovaných a optimalizovaných vysoko účinných kogeneračných jednotkách,
                           
                        
                              —
                           
                           
                              podpora na energeticky účinné rozvody tepla a chladu,
                           
                        
                              —
                           
                           
                              podpora na zásobníky tepla a chladu,
                           
                        
                              —
                           
                           
                              podpora na výrobu kogeneračnej elektriny vo vysoko účinných kogeneračných jednotkách s prevádzkou na plyn v sektore diaľkového vytápania a
                           
                        
                              —
                           
                           
                              znížený poplatok podľa kogeneračného zákona pre výrobcov vodíka
                              v súlade s kogeneračným zákonom z roku 2020 (KWKG 2020) predstavujú štátnu pomoc, a
                           
                        
            
                  —
               
               
                  uložil žalovanej povinnosť nahradiť trovy konania
               
            
         Dôvody a hlavné tvrdenia
      
      Na podporu svojej žaloby žalobkyňa uvádza jediný žalobný dôvod. Európska komisia sa podľa nej dopustila nesprávneho výkladu a uplatnenia článku 107 ods. 1 ZFEÚ, keď konštatovala, že podnikom, ktorých sa oznámené opatrenie týka, sa poskytla štátna pomoc alebo pomoc zo štátnych zdrojov. Európska komisia po prvé vychádza z nesprávneho predpokladu, že už samotná povaha poplatku ako odvodu svedčí o štátnej povahe získaných prostriedkov v zmysle článku 107 ods. 1 ZFEÚ. Po druhé, Európska komisia vychádza z nesprávneho predpokladu, že v prípade poplatku (kogeneračný poplatok) podľa Gesetz für die Erhaltung, die Modernisierung und den Ausbau der Kraft-Wärme-Kopplung 2020 (zákon z roku 2020 o udržiavaní, modernizácii a výstavbe kogeneračných zariadení) ide o odvod v zmysle judikatúry Súdneho dvora. Po tretie Európska komisia nesprávne usudzuje, že prostriedky v prospech prevádzkovateľov prenosových sietí sú pod kontrolou štátu, a teda sú štátu k dispozícii.